मॉडल स्कूल के शिक्षकों ने की डिजीटल कक्षाएं चलाने लेपटॉप की मांग
सागवाड़ा। स्वामीविवेकानंद राजकीय मॉडल स्कूल के शिक्षकों ने मंगलवार को जिले के दौरे पर आए राजस्थान शिक्षक संघ (सियाराम) के प्रदेशाध्यक्ष से मुलाकात की। इस दौरान शिक्षकों ने प्रदेशाध्यक्ष सियाराम शर्मा को पत्र देकर अपनी विभिन्न समस्याओं से अवगत कराया और राहत दिलाने की मांग रखी। पत्र में बताया कि वे केंद्र प्रवर्तित योजना में राज्य सरकार के आदेशों पर मॉडल स्कूल में डेपुटेशन पर कार्यरत है।
उन्होंने मॉडल स्कूल में डिजीटल कक्षाओं के सफल संचालन के लिए प्रत्येक शिक्षक को लेपटॉप दिलवाने, वर्तमान में स्कूल समय को स्थानीय भौगोलिक मनोवैज्ञानिक दृष्टि से अनुकूल नहीं बताते हुए स्कूल का समय अधिकतम 6 घंटा 10 मिनट कराने, भत्ता 2.5 प्रतिशत से बढ़ाकर 15 प्रतिशत तक दिलवाने, राज्य एवं जिला शिक्षक अधिवेशन के अवकाश के साथ ही शीतकालीन अवकाश को राज्य सरकार के अनुरूप यथावत करवाने की मांग रखी। प्रदेशाध्यक्ष शर्मा को धर्मेंद्र सुथार के नेतृत्व में अनुप जैन, भूपेंद्र सोनी, अमित पंड्या, नारायण बुनकर, मनोज लौहार, गोपाल पाटीदार, सुनिल भट्ट, नरेश लवौत, मिनाक्षी निमोरिया, रोहित जोशी, योगेश जोशी, जगतसिंह सोलंकी हर्षित पंचाल का हस्ताक्षरयुक्त पत्र सौंपा गया।
hin_Deva hin_Deva hin_Deva